Hari Thaiponggal

Pongal (), yang juga dikenali sebagai Thai Pongal, ialah perayaan Pesta menuai  yang disambut selama beberapa hari oleh masyarakat Tamil.Perayaan ini bukan saja disambut oleh yang beragama Hindu, tetapi juga oleh yang beragama Kristian,  dan Jain. Ia disambut dalam bulan Thai (தை) mengikut Takwin suria tamil dan biasanya jatuh pada 14 atau 15 Januari. Bagi yang beragama Hindu, Perayaan ini didedikasikan kepada Surya (dewa matahari dalam agama Hindu) dan bertepatan dengan Makar Sankranti, perayaan Hindu yang disambut dengan pelbagai nama mengikut wilayah di seluruh Subbenua India. Perayaan ini berlangsung selama tiga atau empat hari dengan Bhogi, Surya Pongal, Mattu Pongal, dan Kanum Pongal disambut secara berturut-turut.

Menurut tradisi, perayaan ini menandakan berakhirnya solstis musim sejuk dan permulaan perjalanan matahari ke utara selama enam bulan yang dikenali sebagai Uttarayana, apabila matahari memasuki buruj Capricorn. Perayaan ini dinamakan sempena "Pongal" yang bermaksud "mendidih, melimpah" dan merujuk kepada hidangan tradisional yang disediakan daripada hasil tuaian baharu beras yang direbus dalam susu bersama Jageri (gula melaka).

Mattu Pongal dikhaskan untuk meraikan haiwan ternakan terutamanya Lembu, di mana ternakan dimandikan, tanduk mereka digilap dan dicat dengan warna-warna terang, kalungan bunga diletakkan di leher mereka, dan diadakan perarakan.Hari ketiga dikhaskan kepada gadis-gadis yang belum berkahwin kerana pada ketika ini mereka tidak ke sawah. Mereka memakai pakaian baharu yang serba cantik dan menawan dan selalunya dianggap sebagai upacara peminangan terbuka untuk jejakan yang belum berkahwin. Sepanjang perayaan 3 hari ini, rumah-rumah dicat dan dihias dengan tebu, pelepah kelapa dan kolam yang berwarna-warni. Semua orang memakai pakaian baharu. Ponggal atau nasi manis dimasak dan dikongsi bersama sanak-saudara.Serta bertukar hadiah untuk memperbaharui ikatan sosial dan perpaduan.Pesta dan pertandingan seperti silambam, penjinakan lembu jantan dan banyak persembahan lain akan diadakan. Perayaan ini bertujuan memberi rehat kepada pesawah, ternakan dan semua rakyat supaya mereka dapat bergembira d

Pongal adalah salah satu perayaan terpenting bagi masyarakat Tamil di Tamil Nadu dan bahagian lain di Selatan India. Ia juga merupakan perayaan utama masyarakat Tamil di Sri Lanka dan disambut oleh diaspora Tamil di seluruh dunia.

Ucapan "Thai Pirandhal Vazhi Pirakkum" (தை பிறந்தால் வழி பிறக்கும்)  bererti "permulaan Thai membuka peluang baru" sering diucap berkait dengan perayaan hari Thaiponggal..
Etimologi
Thai Pongal adalah gabungan dua perkataan: Thai (Tamil: 'தை') yang merujuk kepada bulan ke-10 dalam Takwin Tamil, dan Pongal (daripada pongu) yang bermaksud "mendidih" atau "melimpah." Pongal juga merujuk kepada hidangan manis berupa nasi yang direbus dalam susu dan gula melaka, yang disediakan dan dimakan secara ritual pada hari perayaan tersebut.
 Sejarah 
Tema utama Pongal ialah mengucapkan terima kasih kepada dewa matahari Surya, kekuatan alam semula jadi, haiwan ternakan, dan Petani. Perayaan ini disebut dalam sebuah inskripsi di Kuil Veeraraghava Swamy yang dikaitkan dengan Raja Chola, Kulottunga I (1070–1122 M), yang menerangkan pemberian tanah kepada kuil tersebut untuk meraikan perayaan tahunan Pongal.. Ia muncul dalam teks dan inskripsi Tamil dengan ejaan varian seperti ponakam, tiruponakam, dan ponkal.Inskripsi kuil dari zaman Chola hingga zaman Empayar Vijayanagara mencatatkan resipi yang serupa dengan resipi pongal pada era moden, dengan variasi dalam perasa dan jumlah relatif bahan-bahannya. 
Amalan dan tradisi
Perayaan ini disambut selama tiga atau empat hari di Tamil Nadu, tetapi hanya satu atau dua hari di kawasan bandar dan oleh diaspora Tamil di luar Asia Selatan..Tiga hari perayaan Pongal dipanggil Bhogi Pongal, Surya Pongal, dan Mattu Pongal.Sesetengah masyarakat Tamil merayakan hari keempat Pongal yang dikenali sebagai Kanum Pongal.Ia secara tradisional adalah kesempatan untuk menghias, berdoa di rumah dan kuil, berkumpul dengan keluarga dan rakan-rakan, serta bertukar hadiah untuk memperbaharui ikatan sosial dan perpaduan.
Hidangan

Perayaan ini dinamakan sempena hidangan "Pongal", yang merupakan amalan paling penting dalam perayaan ini. Hidangan tersebut disediakan dengan merebus beras yang baru dituai dalam susu lembu dan gula tebu mentah.Bahan tambahan seperti kelapa dan Minyak sapi bersama rempah seperti kapulaga, kismis, dan kacang gajus. Pemasakan dilakukan dalam periuk tanah liat yang sering dihiasi dengan daun atau bunga, kadangkala diikat dengan sehelai akar kunyit. Ia dimasak sama ada di rumah, atau dalam perhimpunan komuniti seperti di kuil, Gereja atau ruang terbuka kampung.Pemasakan dilakukan di bawah cahaya matahari, biasanya di beranda atau halaman, dan hidangan tersebut didedikasikan kepada dewa matahari, Surya. Selepas itu, ia secara tradisional ditawarkan terlebih dahulu kepada dewa-dewi, diikuti kadangkala oleh lembu, kemudian kepada rakan-rakan dan keluarga yang berkumpul.

Hidangan dan proses penyediaannya adalah sebahagian daripada simbolisme, baik secara konseptual mahupun material.  Ia meraikan hasil tuaian dan memasak melambangkan transformasi hasil pertanian menjadi makanan untuk dewa-dewi dan komuniti pada hari di mana dewa matahari dipercayai memulakan perjalanan ke utara. Ia adalah hidangan ritual, bersama dengan banyak hidangan lain yang disediakan daripada makanan bermusim untuk perhimpunan tersebut.
Kolam
Hiasan kolam tradisional semasa Pongal

Perayaan ini ditandai dengan seni lukisan kolam yang berwarna-warni. Kolam adalah sejenis seni hiasan tradisional yang dilukis menggunakan tepung beras, sering kali bersama serbuk warna semula jadi atau sintetik. Ia termasuk lukisan garisan geometri yang terdiri daripada garisan lurus, lengkung, dan gelung, dilukis mengelilingi corak grid titik.
Bhogi
Hari pertama perayaan Pongal dipanggil Bhogi, yang menandakan hari terakhir dalam bulan Tamil Marghazhi. Pada hari ini, orang ramai membuang barang-barang lama dan meraikan barang-barang baru. Orang ramai berkumpul dan menyalakan api unggun untuk membakar timbunan barang-barang yang dibuang. Rumah-rumah dibersihkan, dicat, dan dihias untuk memberikan suasana perayaan.Buah-buahan hasil tuaian dikumpul bersama bunga musim ini, dan campuran kuih-muih bersama wang diberikan kepada kanak-kanak, yang kemudiannya memisahkan dan mengumpul wang serta buah-buahan manis tersebut
Surya Pongal
Surya Pongal atau Thai Pongal adalah hari perayaan kedua dan utama, yang didedikasikan kepada dewa matahari, Surya.Ia adalah hari pertama dalam bulan Takwim Tamil Thai dan bertepatan dengan Makara Sankranti, sebuah perayaan hasil tuaian musim sejuk yang disambut di bahagian lain India. Hari tersebut menandakan permulaan Uttarayana, apabila matahari memasuki rumah kesepuluh dalam zodiak.Hari tersebut disambut bersama keluarga dan rakan-rakan dengan memakai pakaian baru dan penyediaan hidangan tradisional pongal dalam periuk tanah liat. Periuk tersebut biasanya dihias dengan mengikat tumbuhan kunyit atau kalungan bunga dan diletakkan di bawah cahaya matahari bersama batang tebu. Rumah-rumah dihias dengan daun pisang dan daun mangga, bunga hiasan, dan kolam.

Saudara mara dan rakan-rakan dijemput, dan apabila pongal mula mendidih dan melimpah keluar dari periuk, para peserta meniup sangkakala atau membuat bunyi sambil menjerit "Pongalo Pongal" ("semoga nasi ini melimpah"). Di kawasan luar bandar, orang ramai menyanyikan lagu tradisional semasa hidangan pongal dimasak. Hidangan Pongal pertama kali ditawarkan kepada Surya dan Ganesha, kemudian dikongsi bersama rakan-rakan dan keluarga yang berkumpul. Orang ramai secara tradisional berdoa kepada matahari di luar dan kemudian mula menikmati hidangan mereka. Pongal komuniti adalah acara di mana keluarga berkumpul di tempat awam untuk penyembahan secara ritual.
Mattu Pongal

Mattu Pongal (yang bermaksud "lembu") adalah hari ketiga dalam perayaan yang dikhaskan untuk meraikan lembu, yang dianggap sebagai sumber kekayaan kerana lembu digunakan untuk produk tenusu, baja, pengangkutan, dan pertanian. Lembu dimandikan, tanduk mereka digilap dan dihias dengan warna cerah dan kalungan bunga diletakkan di leher mereka, kemudian dibawa dalam perarakan. Sesetengah orang menghias lembu mereka dengan air kunyit dan menyapu shikakai dan kumkuma di dahi mereka. Lembu diberi manisan seperti pongal, gula merah, madu, pisang, dan buah-buahan lain. Orang ramai mungkin merendah diri di hadapan lembu sebagai tanda terima kasih atas bantuan mereka dalam penuaian.

Hari tersebut juga melibatkan lawatan ke kuil berhampiran di mana masyarakat mengadakan perarakan dengan mengarak ikon dari bilik utama kuil menggunakan kereta kayu, persembahan drama dan tarian yang menggalakkan perhimpunan sosial serta pembaharuan ikatan komuniti. Acara lain sepanjang Pongal termasuk sukan dan permainan komuniti seperti Jallikattu atau pertarungan lembu. Jallikattu adalah acara tradisional yang menarik ramai orang di mana lembu dilepaskan ke dalam orang ramai dan peserta manusia cuba untuk memegang punuk lembu tersebut dengan kedua-dua tangan dan terus menggantung pada lembu itu sementara lembu itu berusaha untuk melarikan diri.

Kanu Pidi adalah tradisi yang diamalkan pada hari Mattu Pongal oleh wanita dan gadis muda di mana mereka meletakkan daun tumbuhan kunyit di luar rumah mereka, memberi makan pongal dan makanan kepada burung, terutamanya gagak, dan berdoa untuk kesejahteraan adik-beradik lelaki mereka. Adik-beradik lelaki memberikan penghormatan khas kepada kakak mereka yang sudah berkahwin dengan memberi hadiah sebagai pengesahan kasih sayang mereka.
Kanum Pongal
Kanu Pongal atau Anum Pongal adalah hari keempat dalam perayaan dan menandakan berakhirnya perayaan Pongal untuk tahun tersebut. Perkataan "kanum" dalam konteks ini bermaksud "melawat" dan keluarga-keluarga mengadakan perjumpaan pada hari ini. Masyarakat mengatur acara sosial untuk menguatkan ikatan antara satu sama lain dan menikmati makanan serta tebu semasa perhimpunan sosial. Orang muda melawat orang tua untuk memberi penghormatan dan mendapatkan restu, dengan orang tua memberikan hadiah kepada anak-anak yang melawat.

Rujukan

 Pautan luar 
 Perayaan Thaiponggol
 Angka tujuh juadah Ponggal.
 Pongal Kolams

Thaiponggal
Kategori:Perayaan Januari
Kategori:Budaya Tamil
Kategori:Perayaan di Malaysia
Kategori:Perayaan Tamil
Kategori:Kebudayaan orang Tamil Malaysia
Kategori:Kebudayaan orang India Malaysia
Kategori:Hinduisme